**התבוננות במראה**/אריאלה מרים בוארון

הנה אני ולא אחר,

פעם אני צוחק, ופעם אני בוכה, פעם אני כועס ופעם אני שואל?

הנה הראש שלי, הוא גדול כמו כדור ויש עליו שערות

סוג השיער שלי הוא \_\_\_\_\_\_\_\_\_

אני יכול להזיז את הראש לצדדים,

פעם לשמאל ופעם לימין, אני יכול להרים את הראש ולהביט יישר למעלה לשמיים

אני יכול להוריד את הראש ולהביט לגוף שלי ולהתבונן עד הרגליים.



מתחת לשערות ,הנה המצח, לפעמים אימא מניחה את ידה כדי לבדוק אם יש לי חום  ואז נותנת ל י נשיקה במצח.

צמוד, צמוד למצח, יש לי גבות שהם מעל העיניים  וכשמתחשק להן הן לפעמים מצחיקות.

מתחת לגבות ,יש לי זוג עיניים הרואות הכול

לפעמים הם מחייכות כשאני שמח, ולפעמים הן בוכות כשאני עצוב. אימא אומרת שהעיניים שלי הן  הכי יפות  מכולם.

מה צבען? אולי  שחורות, אולי חומות, אולי כחולות או ירוקות.!

הנה האף באמצע הפנים ,חמוד וקטן  ומריח כל דבר מהאף אני נושם לרווחה. משני צדי האף ,יש לי  לחיים, רכות ונעימות ואפילו מסמיקות.

והנה הפה שלי: הוא מתוק ויוצאים ממנו צלילים נעימים

והנה השפתיים שלוחשות ומנשקות את כל מי שאני אוהב.

בתוך הפה ,הנה הלשון שלפעמים אוהבת להשמיע קולות מצחקקות ולפעמים גם הולכת לישון.

בתוך הפה, ישנן שיניים, חשוב לצחצח אחת ושתיים ערב ובוקר

הנה הלסת העליונה והנה הלסת התחתונה .

לשיניים תפקידים רבים, החשוב  שבניהם הם לחתוך ולגרוס את האוכל שאני אוהב לאכול.

הפרצוף - שמח והפנים שלי גם שמחות - חיוך גדול



הנה בית החזה שעולה ויורד ואיזה פלא ,אני נושם.

לצדדיו ,יש לי זוג ידיים ,שמוחאות כף, מציירות, משחקות בחול, לכל יד יש  5  אצבעות שאיתם אוכל לעשות הכול ואיתם גם לאכול

טיפ, טיפה ירדנו והגענו למרכז הגוף, הבטן הרכה, באמצע הבטן,

יש טבור, לטבור היה תפקיד חשוב, כשהייתי בבטן  של אימא ,דרכו נשמתי וגם אכלתי.

מהבטן למטה, יש לי פין( לבת –פות) וממנו או ממנה  אני עושה פיפי אבל רק בשירותים. כי אני כבר גדול /ה.

ומאחורה, יש לי  טוסיק ,אני יושב/ת  בגן, בחצר ,בכיתה ,בבית וגם בשירותים ועושה גם קקי.

.מתחת לבטן, יש לי זוג רגליים, ירכיים, ברכיים, שוקיים וכפות רגליים, איתם אני הולך, רץ, מטפס ומשחק בכדור..

והנה, סיימתי את ההתבוננות בי  שהשתקפה מהמראה

הנה אני, ולא אחר , אומר שלום  ולהתראות בפעם הבאה ....